U-I-89/25
Natisni
Opravilna št.:
U-I-89/25
Datum odločitve:
4. 9. 2025
ECLI:
ECLI:SI:USRS:2025:U.I.89.25
Akt:
Zakon o dohodnini (Uradni list RS, št. 13/11 – u.p.b., 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19, 66/19, 39/22, 158/22 in 104/24) (ZDoh-2), 1. in 4. odst. 112. čl.
Izrek:
Pobuda za začetek postopka za oceno ustavnosti prvega in četrtega odstavka 112. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19, 66/19, 39/22, 158/22 in 104/24)
se zavrže.
Evidenčni stavek:
Pobudnik nima pravnega interesa, če ne izkaže, da izpodbijana določba neposredno posega v njegov pravni položaj.
Geslo:
1.5.51.1.2.1 - Ustavno sodstvo - Odločbe - Vrste odločitev Ustavnega sodišča - V postopku abstraktne presoje - Zavrženje pobude - Ker ni pravnega interesa.
1.4.51.4 - Ustavno sodstvo - Postopek - Procesne predpostavke (v vseh postopkih razen v postopku ustavne pritožbe) - Pravni interes za vložitev pobude.
Pravna podlaga:
Člen 25.3, Zakon o Ustavnem sodišču [ZUstS]
Vrsta zadeve:
ocena ustavnosti in zakonitosti predpisov in drugih splošnih aktov
Vrsta akta:
zakon
Vlagatelj:
Robert Törnar, Lendava
Datum vloge:
16. 6. 2025
Vrsta odločitve:
sklep
Vrsta rešitve:
zavrženje
Dokument:
US34194
Dokument v PDF obliki:
U-I-89-25.pdf
145 KB
Prenesite datoteko
U-I-89/25-4
4. 9. 2025
SKLEP
Ustavno sodišče je v postopku za preizkus pobude
Roberta Törnarja
,
Lendava
, na seji 4. septembra 2025
sklenilo:
Pobuda za začetek postopka za oceno ustavnosti prvega in četrtega odstavka 112. člena Zakona o dohodnini (Uradni list RS, št. 13/11 – uradno prečiščeno besedilo, 24/12, 30/12, 75/12, 94/12, 96/13, 50/14, 23/15, 55/15, 63/16, 69/17, 21/19, 28/19, 66/19, 39/22, 158/22 in 104/24)
se zavrže.
OBRAZLOŽITEV
1. Pobudnik izpodbija prvi in četrti odstavek 112. člena Zakona o dohodnini (v nadaljevanju ZDoh-2). Zatrjuje, da sta izpodbijani določbi v neskladju s 14. členom Ustave, ker naj bi manj ugodno urejali položaj invalidov s 100 % telesno okvaro, ki ne prejemajo dodatka za pomoč in postrežbo. Odrekali naj bi jim namreč posebno osebno davčno olajšavo. Pobudnik pobudi prilaga odločbo Zavoda za pokojninsko in invalidsko zavarovanje Slovenije, iz katere izhaja, da ima pravico do invalidnine za skupno 100 % telesno okvaro.
2. Pobudo za začetek postopka za oceno ustavnosti lahko da, kdor izkaže svoj pravni interes ob vložitvi pobude (prvi odstavek 24. člena Zakona o Ustavnem sodišču, Uradni list RS, št. 64/07 – uradno prečiščeno besedilo, 109/12, 23/20, 92/21 in 22/25 – v nadaljevanju ZUstS). Po drugem odstavku navedenega člena je pravni interes podan, če predpis ali splošni akt, izdan za izvrševanje javnih pooblastil, katerega oceno pobudnik predlaga, neposredno posega v njegove pravice, pravne interese oziroma v njegov pravni položaj.
3. Izpodbijani določbi na pravni položaj pobudnika ne učinkujeta neposredno. Zoper informativni izračun dohodnine, v katerem davčni organ davčno osnovo določi z upoštevanjem izpodbijanih določb ZDoh-2, je dopustno vložiti ugovor, o katerem davčni organ odloči z odločbo. Zoper to odločbo je mogoče vložiti pritožbo na Ministrstvo za finance. Če to zavrne pritožbo, postane odločitev davčnega organa prve stopnje dokončna. Zoper dokončne upravne akte pa je zagotovljeno sodno varstvo v upravnem sporu. Ustavno sodišče v takih primerih šteje, da se pobuda za začetek postopka za oceno ustavnosti lahko vloži šele po izčrpanju pravnih sredstev zoper posamični akt, izdan na podlagi izpodbijanih predpisov, hkrati z ustavno pritožbo, pod pogoji iz 50. do 60. člena ZUstS. To stališče Ustavnega sodišča je obrazloženo v sklepu št. U-I-275/07 z dne 22. 11. 2007 (Uradni list RS, št. 110/07, in OdlUS XVI, 82). Zaradi navedenega pobudnik ne izkazuje pravnega interesa za začetek postopka za oceno ustavnosti izpodbijanih določb. Zato je Ustavno sodišče njegovo pobudo zavrglo.
4. Ustavno sodišče je sprejelo ta sklep na podlagi tretjega odstavka 25. člena ZUstS in prve alineje tretjega odstavka 46. člena Poslovnika Ustavnega sodišča (Uradni list RS, št. 86/07, 54/10, 56/11, 70/17 in 35/20) v sestavi: predsednik dr. Rok Čeferin ter sodnice in sodniki dr.
Matej Accetto
, Dr. Dr. Klemen Jaklič (Oxford ZK, Harvard ZDA), dr. Rajko Knez, dr. Neža Kogovšek Šalamon, dr. Špelca Mežnar, dr. Rok Svetlič, Marko Šorli in dr. Katja Šugman Stubbs. Sklep je sprejelo soglasno.
dr. Rok Čeferin
Predsednik